Moonsorrow
Moonsorrow on Soome metal-ansambel, mille laulud sisaldavad elemente soome mütoloogiast. Laulud on peaaegu eranditult soomekeelsed ning sisaldavad samaaegselt nii folk- kui ka black metali elemente. Bänd ise nimetab oma lugusid eepiliseks pagan-metaliks. Ansambel on tuntud pikkade lugude poolest: nende lühimad laulud kestavad 6–8 minutit, pikimad aga ligi 30 minutit. Näiteks on kahest laulust koosneva viienda stuudioalbumi V: Hävitetty pikkus 56 minutit ning laulud kestavad vastavalt 30 ja 26 minutit. Ansambli asutasid 1995. aastal teismelised Ville ja Henri Sorvali. 1999. aastal liitus bändiga trummar Marko Tarvonen. Esimene kontsert anti 31. märtsil 2000 Turus vahetult peale seda, kui liitusid Mitja Harvilahti kitarril ning Markus Euren klahvpillidel. 2004. aastal, albumi “Verisäkeet” lindistussessioonide ajal, mainis Henri, et Moonsorrow võtab musikaalselt teise suuna ning annab välja grind-core albumi “Raah Raah Blääh” Lakupaavi nime all. Paljud meediaväljaanded, sealhulgas BlabberMouth, jäid seda uskuma. Bändile pakkus see palju nalja, kuid huumori eesmärgil nad salvestasid 30-minutilise albumi ära ning seal oli 21 laulu. Tavaliselt esineb ansambel suurte metal-festivalide koosseisus, alates 2004. aastast nad on esinenud ka väljaspool Soomet, Eestis esinesid nad 2006, 2011 ja 2022. aastal. Harvem teevad nad eraldiseisvaid esinemisi ning kontsertidevaheline lauluvalik on väga erinev laulude pikkuse tõttu - 45-minutise festivalietteaste ajal jõuavad nad esitada 5-6 laulu, samas poolteisetunnise etteastega esitavad nad umbes 10-12 laulu.